《题汪水云诗卷》
宋代·李嘉龙

江湖牢落叹蘧年，说着乾淳泪泫然。
折桂昔为天上客，餐松今作洞中仙。
南窗寄傲陶元亮，东海归来鲁仲连。
紫凤天吴颠倒褐，抱琴又泛楚江船。

作者简介：李嘉龙，都昌（今属江西）人。理宗景定三年（一二六二）进士，调抚州添差教授。事见明正德《南康府志》卷六、清同治《临川县志》卷三二。